കടം വാങ്ങിയ പണവുമായെത്തി കേരള പ്രീമിയര് ലീഗില് സ്ഥാനമുറപ്പിച്ചു പീരുമേട്: കേരള പ്രീമിയര് ലീഗില് ഗോള്ഡന് ത്രഡ്സ് കൊച്ചിക്കുവേണ്ടി കളിക്കാന് പീരുമേട് സ്വദേശിയും. ടീമില് ഇടം ലഭിച്ച ഗോപിനാഥ് എല്.എം.എസ് പുതുവല് പാര്വതി ഭവനില് തോട്ടം തൊഴിലാളികളായ ബാലുവിന്റെയും ഷീബയുടെ മകനാണ്. ഫുട്ബോള് നെഞ്ചേറ്റിയ ഗോപിനാഥ് 40 കിലോമീറ്റര് സഞ്ചരിച്ച് വാളാടി എ എസ്റ്റേറ്റ് ഫുട്ബോള് ഗ്രൗണ്ടില് രാവിലെയും വൈകുന്നേരവും മുടങ്ങാതെ പ്രാക്ടീസ് നടത്തും. കേരള പ്രീമിയര് ലീഗില് സെലക്ഷന് ഉണ്ടെന്ന് ഒരു ദിവസം ബാക്കിനില്ക്കെ വിവരം അറിയുകയും തന്റെ അച്ഛന് കടം വാങ്ങി തന്ന 500 രൂപയുമായി സെലക്ഷന് ക്യാമ്ബില് പങ്കെടുക്കുകയുമായിരുന്നു. മികച്ച രീതിയില് പ്രകടനം നടത്തിയതോടെ ടീമില് ഇടം ലഭിക്കുകയും ചെയ്തു. ഡിണ്ടിക്കല് ജി.ടി.എം കോളജില് ബി.എ ഇംഗ്ലീഷ് രണ്ടാം വര്ഷ വിദ്യാഥിയാണ്.